钦定古今图书集成/明伦汇编/氏族典/第251卷 > 张问达
## 钦定古今图书集成/明伦汇编/氏族典/第251卷 > 张问达

按《明外史张问达传》：“问达，字德允，泾阳人。万历十一
年进士，历知高平、潍二县，有惠政。征授刑科给事中，
历工科左给事中，进礼科都给事中，迁太常少卿，以
右佥都御史巡抚湖广。久之，召拜刑部右侍郎，迁户
部尚书，督仓场，寻拜左都御史。天启元年为吏部尚
书，连掌内外大计，悉协公论。秩满，加太子太保。乞休”
疏十三上。诏加少保归。五年，魏忠贤擅国，御史周维
持劾问达力引王之采植党乱政，遂削夺。顷之，卒。